Egymás kezébe adják a kilincset Orbán Viktornál a honatyáink - Cívishír.hu
Kórházi maszkok, fertőtlenítők eltűnése miatt nyomoznakÖrömhírünk is van: kislánnyal gyarapodott a Loki-családOrbán Viktornak a Korányiban: Oda már ne menjünk be!Szárnyra kapott a netes vásárlások piacaÜzent a debreceni városháza a leendő óvodások szüleinekSzabályt szegett a koronavírusos magyar sztárA polgármester egy havi keresetét adja a hajdúsámsoni segélyalapbaApát és lányát fogták el rémhírterjesztésértMegszűnt a felvásárlási láz az élelmiszerboltokbanVírusirtás Debrecenben: újabb szállítmány érkezett!
Helyben járóKósa LajosOrbán ViktorTasó László
Kósa Lajos sportosan ment a kolostorba (Fotó: Kósa Lajos/Facebook)
Tasó László, Pósán László, Vitányi István és Kósa Lajos is büszkén számolt be a közösségi portálon, hogy Orbán Viktor miniszterelnöknél jártak személyes elbeszélgetésen. Felkészül Bodó Sándor és Tiba István?
Pósán László nem kötötte a választói orrára, hogy miről beszélgettek a kormányfővel a karmelita kolostorban, csak egy fotót osztott meg, de Kósa Lajos is csak annyit közölt, hogy
Debrecent érintő kérdésekről és a jövőbeli feladatokról egyeztettünk. Sok a tennivaló, sok a lehetőség!
Vitányi István már sokkal jobban megnyílt nekünk:
Az országos politika mellett szóba kerültek a Hajdú 4-es választókerületet érintő kérdések is, főként a további fejlesztésekről egyeztettünk. A kötetlen, jó hangulatú megbeszélésen jutott egy kis idő a közös szenvedélyekről, az ultiról is beszélgetni; ezúton is köszönöm a Miniszterelnök Úr ajándékát, mely egy általa dedikált, bontatlan kártyacsomag volt
- közölte a berettyóújfalui honatya. A legnagyobb hatást a miniszterelnökkel való találkozás Tasó Lászlóra gyakorolta, aki három - kézfogós, mosolygós és dolgozós - fotót is megosztott az eseményről, és örömhírt közölt a választókerületében élőkkel:
Többek mellett a vidékfejlesztési folyamat új elemeiről, a dinamizálásáról és új felzárkóztatási programokról is szót váltottunk. A térség lakóinak rövidesen jó hírekkel szolgálhatunk!
Orbán Viktor és Tasó László (Fotó: Tasó László/Facebook)
Szűkebb pátriánk, Hajdú-Bihar megye megválasztott országgyűlési képviselői közül Bodó Sándor és Tiba István még hallgat a Facebookon, vagy még nem kerültek sorra. Előbbi kedélyes beszélgetésre számíthat, már csak azért is, mert államtitkárként kormánytag, munkája, érdemei elismeréseként nemrég igazolt át egy másik minisztériumba.
Egyedül Tiba Istvánnak lehetnek majd nehéz percei, ha Orbán Viktor elé kell járulnia, hiszen az önkormányzati választás balmazújvárosi eredményét, a helyi Fidesz-szervezet totális bukását nehéz lesz megmagyarázni. Mi mindensetre egy újabb El Caminót a helyében hamarabb vállalnák, mint azt a beszélgetést!
Frissés: Közben Tiba István hálás hangulatú posztot tett közzé, mely szerint reggel szintén egyeztetett a kormányfővel a választókörzeti problémákról és a jövőbeni feladatatokról.
A miniszterelnök Tiba Istvánnal
Kósa LajosOrbán ViktorTasó László